Rema Namakula yazaalibwa omugenzi Hamida Nabbosa n’omugenzi Mukiibi Ssemakula mu Lubaga Hospital, nga abiri mu nnya Ogwokuna lukumi mu lwenda kyenda mu gumu. Ye muggalanda e waka. Yasomera ku Kitante Primary School mu masomo ge ag’eddaala erisooka. Yasomera ku st. Balikuddembe Senior Secondary School mu madaala ga ‘O’ level ne ‘A’level. oluvannyuma yeeyunga ku Kyambogo University. Yatandika okuyimba karaoke mu luwummula lwa ssiniya ey'omukaaga. Oluvannyuma, yatandika okukola nga kiyambi w'omuyimbi omulala omukyala omunayuganda Halima Namakula. Yeeyongerayo n'ebyokuyimba nga akola nga kiyambi mu kuddamu ennyimba nga ayambako omuyimbi omulala munnayuganda Bebe Cool mu Gagamel. Mu nkumi bbiri mu kkumi n’esatu, Bebe Cool, yali alaba tterefayina n’alengera Rema nga ayogera ku kutongoza alubaamu ye eya ssekinnoomu, ekintu Bebecool kye yali tamanyiiko n'olwensonga eyo yamugoba olwo Rema ne yeetongola ng’omuyimbi eyeemaliridde. Yafulumya "Oli Wange" olwawandiikibwa Nince Henry mu nkumi bbiri mu kkumi n’esatu nga luno lwamwatiikiriza nnyo mu nsiike y'ebyokuyimba mu Uganda. Mu nkumi bbiri mu kkumi na mukaaga, Rema Namakula yalondebwa okukiikirira Uganda mu Coke Studio Africa Sizoni eyookuna. Rema Namakula yagwa mu mukwano n'omuyimbi Eddy Kenzo ng'ekiseera kiyiseewo. Rema Namakula yazaala omwana omuwala ku Paragon Hospital, mu kibuga Kampala ekirinaanye Bugoloobi.